JohanHeinsen/ENO huggingface dataset:
Den Vest-Sjællandske Avis, 1835-06-02
Nyeste Post-Efterretninger. Den russiske Storfyrste Michael er ankommen til Berlin, ledsaget af Oberst Philososow og Livlægen Statsraad Vylie, fra St. Petersborg. Hans Gemalinde var ankommen dertil i Forveien. Hoffet er med sine høie Giæster afreist paa nogle Dage til Potsdam. Mange udenlandske Generaler fra forskiellige Armeer ankomme til Berlin for at overvære den store Revne ved Kalisch, hvor store Tilberedelser dertil blive gjorte, i Nærheden af Leieren skal oprettes et Sommertheater for 25000 Tilskuere, Hs. Majestæt den østerrigske Keiser vil foretage betydelige Reductioner i Armeen, for at forbedre Finantsvæsnets Tilstand; han har som Kronprins især lagt sig efter det technologiske Fag, og det vil være hans Hovedformaal at bringe Monarkiets Jndustrie og Handel i en høi Flor. - Ærkebiskoppen af Ferrara, Monsinore della Genga er ankommen til Wien, for at lykønske Keiseren til hans Thronbestigelse Man erfarer fra denne Hovedstad, at Huset Roths schild staaer i Spidsen for den store Plan, at anlægge en Jernbane fra Wien til Lemberg i Gallizien. - Paven er den 14de Mai om Morgenen afreist fra Rom til Fumicino ved Tiberens Udløkmed et talrigt følge, for at tage de store Arbeider til at fordybe denne Flod og befordre dens Seilbar hed, i Øiesyn; Fordybningen skal foretages endog langt ud i Søen, for at Strømmen kan blive istand til at rydde Drivsandet af Veien. Den hellige Fader vil ogsaa begive sig til Tivoli for at tage de kolossale Udgravninger i Øiesyn, som der blive foretagne. - En Søn af Fyrsten Borghese har ægter Lady Gwendalina Talbot, en Datter af Lord Schrewsbury, hun medbringer sin Gemal et Udstyr af en Mill. Franker foruden Diamanterne. De tydske Konstnere i Rom have foranstaltet en stor Afskedsfest for den berømte baierske Maler, Direktor Kornelius, En af de meest udmærkede Malere i Rom er Overbeck; han arbeider paa et fortreffeligt Malerie forFrankfort, om Religionens Indflydelse paa Konsterne.
Den Vest-Sjællandske Avis, 1835-06-02
Fra London berettes: at Lord Palmerston er udnævnet til Parlamentslem for Flækken Preston, da den Deputerede derfra, Kenned, resignerede. Oberst For, som resignerede til Lord John Russels Fordeel, er bleven Secretair ved Artilleriet. Hertugen af Cam bringe aflagde den 25de Eden som Medlem af Overderhuset. - Den 25de afgav Skatkammerkantsleren den Erklæring i Underhuset: at da Sessionstiden er rykket saa langt fremad, saa kunne allene de to store Gienstande og Korporations-Reformen og den irlandske Kirke blive forelagte, og hvori allene Afbrydelsen af Forretningernes Gang ved det peelske Ministeriums Jndtrædelse var Skyld, denne Erklæring opvakte en stor Sensation blandt Husets conservative Medlemmer. En Motion, som Marqvien af Chan dos havde bebudet, om en Addresse til Kongen i Anledning af Landmændenes Nød, fik Lord John Russel forebygget ved et Amendement, som blev antaget med 211 mod 150 Stemmer.
Den Vest-Sjællandske Avis, 1835-06-02
Jblandt Dagsrygterne, som circulerede i London, den 24de Mai, var ogsaa dette, at der bliver ikke allene forhandlet om en Jntervention i Spanien fra fransk Side, men selv om at brittiske Tropper skulle afsendes til Oporto for der at oppebie Ordrer til en Demonstration mod Spanien. Man læser i et ministerielt Morgenblad, at Lord Elliot har erklæret Don Carlos, at selv, ifald han fik Overhaand, i Spanien, vilde han ikke blive erkiendt af den brittiske Regiering for en legitim Souverain. Engelske Blade berette ifølge Breve fra Madrid, at efterat Hr. Martinez de la Rosa var undgaaet den bevæbnede Skare, som anfaldt hans Vogn, saa blev han udsat for en endnu større Fare, da han vilde gaae ind i et Værelse; han blev her overfaldet af en Borgermilitair, som Ministerens Tienestefolk havde ladet komme ind i Hotellet da de toge ham for een af deres Herrers Forsvarere; denne Person huggede efter Ministeren med sin Sabel. Hugget blev allene derved afvendt, at Ministerens Svigerinde Donna Poulina sprang til og stødte Morderen tilbage; han undkom under Forvirringen.
Den Vest-Sjællandske Avis, 1835-06-02
- Fra Kölln berettes at 8 Stafetter fra Frankerige vare passerede igjennem Staden og 10 den 25de igiennem Düsseldorf, man fortalte at de medbragte Efterretningen om en Hovedbataille, som var forefalden i Spanien, og hvori Dronningens Tropper vare blevne totalt slagne. Den Antwerper Avis siger: at Jntet kan være til Hinder for at Don Carlos marscherer lige til Madrid. Men Rygtet har her atter overdrevet; thi da Hr. Ricardo giorde, paa de Personers Vegne, som ere Deeltagere i det spanske Laan, den 25de Mai det Spørgsmaal til Lord Palmersion, og Regieringen havde erholdet Depescher angaaende de Fordele, som Don Carlos skulde have tilfægtet sig over Dronningens Tropper, saa svarede Ministeren: at Regieringen ikke havde faaet Depescher, som lode formode, at Dronningens Sag er slettere nu end for 3 til 4 Uger siden. -¬
Den Vest-Sjællandske Avis, 1835-06-02
J Madrid var det fuldkomment roeligt den 17de, men i Cadix skulle nogle Spektakler være forefaldne.
Den Vest-Sjællandske Avis, 1835-06-02
Under 18de meldes fra Madrid, at man troer at der forhandles om at opfordre Deeltagerne af Qvadrupel-Alliancen til at besætte Fæstningerne i de insurgerede Provinser, for at hele Armeen kan blive anvendt til at qvæle Opstanden.
Den Vest-Sjællandske Avis, 1835-06-02
De nyeste Efterretninger fra Paris indeholde: at de Deputeredes Kammer har eenstemmigen besluttet ikke at tillade, at Hr. Cormenin, og kun med en meget ringe Majoritet, da hele Oppositionen erklærede sig derimod, at Hr. Andri de Puiraveau bliver draget til Ansvar for Pairernes Kammer. Dette var Resultatet af en meget langvarig og stormende Discussion; man formoder at Hr. Andri vil hellere opgive sin Post end i denne Egenskab fremstille sig for Pairerne. – Man har faaet de Aviser, som indeholde Beretninger og Begyndelsen af Debatterne: Oppositionens Talere, især Hr. Garnier de Pages og Hr. Treulon tillode sig herved de lidenskabeligste Udfald mod Pairernes Kammer. Den sidste sagde endog: Pairskammeret er siden Juli-Revolutionen blevet næsten annulleret, det har ladet sig berøve Halvdelen af sine Medlemmer og sin Arvelighed imod sin Villie. Han blev flere Gange kaldet til Orden af Præsidenten og afbrudt ved Støien fra Centrum. Pludselig vilde Hr. Jaubert, som har sit Sæde paa den høieste Bænk i Centrum, have hørt, at der blev klappet ved Hr. Treulons Ord paa Journalisternes Tribune, som er lige bag ved denne Bænk Han opfordrede Præsidenten til at lade giøre en Ende paa Skandalet; denne havde ikke hørt noget dertil; men gav dog Ordre til at Journalisternes Tribune skulde rømmes. Men ifølge heftige Reclamationer fra den venstre Side, forandrede han sin Beslutning dertil, at man først skulde spørge Journalisterne om de selv vilde fierne de Skyldige. Men alle Journalisterne gik selv bort uden at ville oppebie Executionen af denne Ordre. Odillon Barrot, Arago og Lasitte protesterede paa det stærkeste mod Præsidentens Forholdsregel, som sendte flere Bud til Journalisterne for at opfordre dem til at komme tilbage. Da Tumulten stedse tiltog, saa hævede han Mødet, og da han reiste sig af sin Stol, sagde han med lydelig Stemme. Jeg constaterer, at naar Journalisterne ikke ere vendte tilbage, saa er det deres egen Skyld. - Der fortælles, at da de Deputerede forlode Salen, giorde en af Journalisterne, Hr. Jaubert, Bebreidelser for denne, som de paa stode, ugrundede Denunciation; Hr. Jauberts Venner forsamlede sig om ham; det skal være kommet til et Haandgemæng, nogle Journalister bleve arresterede; men igien løsladte paa En nær, som efter Reqvisition af Hr. v. Laborde, Kammerets Qvæstor, er sat under Kammerets Bevogtning. 40 til 50 Journalister have indleveret en Skrivelse til Præsidenten, hvori de paastaae, at Greve Jauberts Beskyldning er falsk, og at ingen Tumult har fundet Sted i deres Tribune. Hr. Jaubert gientog sin Paastand og sagde, at saadanne Uordener havde der ofte fundet Sted. Han, og især General Bugeaud, talte med Heftighed mod Pressen, og denne meente at vel Publikum, men ikke Journalisterne maatte faae Adgang til Kammerets Møder. Kammeret har næsten eenstemmigen antaget, at Gerenterne for Bladet Reformateur, formedelst en yderst fornærmelig Artikel i denne Anledning, skulle stilles for Kammerets Skranker. - Pairernes Kammer er nu i fuld Virksomhed med sine Vidne forhør.
Den Vest-Sjællandske Avis, 1835-06-02
Indenlandske Efterretninger. Kiøbenhavn den 30te Mai. Under 14de Mai sidstleden er udkommet en Placat saaledes lydende: Vi Frederik den Siette, af Guds Naade Konge til Danmark, &c. Giøre vitterligt: At, da den gode Tilstand, hvori Rigets Pengevæsen nu i en Række af Aar har befundet sig, giver Anledning til at antage, at de Jndskrænkninger, som under Omstændigheder af en ganske modsat Natur bleve foreskrevne med Hensyn til Vexler, trukne i Sedler, ikke længere ere nødvendige til Pengevæsenets Opretholdelse, saa have vi allernaadigst besluttet, til Lettelse for den indvortes Samhandel, at ophæve hine Jndskrænkninger, hvorhos vi og, af lige Grund, have fundet os bevæget til at udvide den ved Vor Forordning af 26de Juni 1824, under visse Betingelser, hiemlede Frihed til at udstede indenbyes Vexler i Sølv, til at skulle gielde ogsaa naar saadanne Vexler lyde paa Rigsbanksedler. Dog have vi, i Betragtning af den stor Vigtighed, som Vedligeholdelsen af Seddelværdien har for Landets Velfærd, fundet overeensstemmende med Forsigtighed, at tilføie den Bestemmelse, at foranførte større Friehed kun skal gielde indtil videre. - Thi byde og befale Vi, at det i Placaten af 22de Marts 1815 indeholdte og i Forordningen af 18de Mai 1825 § 10 gientagne Forbud mod at trække eller honorere Vexler, lydende paa Rigsbanksedler, anderledes end a vista eller under visse Omstændighed med en Sigt, der ei maa være høiere end 8 Dage, herefter skal bortfalde, samt at det skal være tilladt, ogsaa at benytte Sedler tilde i Forordningen af 26de Juni 1824 omhandlede indenbyes Vexler, saa at de paa Rigsbanksedler lydende Vexler i Eet og Alt skulle være lige Bestemmelser undergivne som de Vexler, der lyde paa Rigsbankpenge rede Sølv eller paa fremmed Valuta, hvorimod der med Hensyn til de Vexler, der lyde paa Sølv, betalbart med Sedler efter Qvartalscoursen, ingen Forandring skal skee i de for Tiden giældende Regler. Dog skal den saaledes tilstaaede større Friehed med Hensyn til de paa Rigsbanksedler lydende Vexler kun gielde indtil videre. - Hvorefter de Vedkommende sig allerunderdanigst have at rette.
Den Vest-Sjællandske Avis, 1835-06-02
Ved allerhøieste Resolution af 9de Mai dette Aar har Hs. Majestæt Kongen allernaadigst befalet, at enhver med Dannebrogs Ridder-Ordenen Benaadet for sig, og, som en Følge deraf, for sine Efterladte, skal have Adgang til efter hans Stilling, og naar han iøvrigt dertil er værdig og trængende, ligemed de Kongelige Embedsmænd, at erholde Pension af den almindelige Pensionskasse.
Den Vest-Sjællandske Avis, 1835-06-02
J Kiøbenhavnsposten læses følgende: "Dette Blads Læsere ville udentvivl erindre, at Talen for en Tid siden i de offentlige Blade var om Veienes Usikkerhed i det Holsteenske, navnligen Chausseen imellem Altona og Kiel. Mindre bekiendt torde det maaskee være, at en Strækning af en af Siellands Hovedlandeveie: Veien imellem Roeskilde og Holbek allerede i nogen Tid har været saa usikker, at Posten har maattet eskorteres med Husarer, og man fra Postbefordringens Side alvorligen har fraraadt alle Reisende at befare dette Veistykke om Aftenen eller Natten. Endnu i forrige Uge saae tvende Kiøbmænd, af hvilke den Ene var herfra Staden, sig saaledes nødsagede til at opsætte deres Tilbagereise. fra Holbek indtil næste Dags Morgen. Overfald og Jndbrud høre i den nævnte Strækning af Landet ikke til de ualmindelige Hændelser, og ganske nyelig er en Estafette bleven eftersat af mistænkelige Personer. Det er at vente, at man ikke længer vil udsætte, fra det Offentliges Side at træffe saa kraftige Forholdsregler, at Sikkerhed for Personer og Gods igien vil vorde tilveiebragt i en saa nær ved Hovedstaden beliggende, meget befærdet Deel af Landet, saameget mere som Terrainet ikke her just synes at tilbyde mange Smuthuller for Stratenrøvere eller andre Ugierningsmænd. Odense den 28de Mai. Efter fuldende Jnspektion.
Den Vest-Sjællandske Avis, 1835-06-02
over Byens Kommunalvæsen behagede det i Tirsdags Eftermiddags Hs. Kongel. Høihed Prins=Gouverneuren at giæste Hr. Kammerherre, Baron, Ridder v. Holsten til Langesøe. - Den 29de. Jgaar bivaanede Hs. Kongelige Høihed Prins=Gouverneuren Gudstienesten i St. Knuds Kirke. H. H. Hr. Stiftsprovst Ortved prædikede. Om Aftenen var den Afskeds=Festivitet paa Slottet, hvor en ung Pianist Hr. Nathan fra Kiøbenhavn, Sangeren Hr. Nusch fra Berlin, og den franske Bugtaler Hippolyte nøde den Ære at lade sig høre. - Jmorges Kl. 7 1/2 forlode Deres Kongelige Høiheder atter Byen, i det Prins-Gouverneuren tiltraadte sin Jnspektionsreise til Faaborg, og Hs. Kongl. Høihed Prinsesse Caroline (Hemp. Av.) Amalia afreiste til Augustenborg.
Den Vest-Sjællandske Avis, 1835-06-02
Ledige Embeder. Under det danske Cancellie: Aasted og Skiærum Sognekald i Aalborg Stift, 231 Rdl. – Liørsløv og Ording Sognekald under Aalborg Stift, 141 Rdl. Embedet er iblandt dem, som er forundt særdeles Lettelse i Skatter.
Den Vest-Sjællandske Avis, 1835-06-02
Under General-Toldkammer- og Commerce-Collegiet: Trende Fuldmægtigposter hos de Kongelige Embedsmænd i Vestindien. - Bogholder-Embedet paa St. Croix.
Den Vest-Sjællandske Avis, 1835-06-02
Befordringer og Afgang. Under det danske Cancellie. Den 14de Mai er Secretair og Kasserer ved Brand=Commissionen i Kiøbenhavn, N. Wolff, udnævnt til virkelig Cancellieraad. Den 20de er Justitsraad og Bogholder ved den almindelige Enkekasse, C. Schram, beskikket til administrerende Direkteur ved bemeldte Kasse; Sognepræst for Egitslevmagle Menighed i Sielland, Provst S.M. Beyer, Ridder af Dannebroge, efter Ansøgning entlediget i Naade og med Pension; Sognepræst for Liørsløv og Ørding Menigheder paa Morsøe, H. G. Holst, beskikket til Sognepræst for fornævnte Egitslevmagle Menighed.
Den Vest-Sjællandske Avis, 1835-06-02
Under Rentekammeret: Den 28de April er Huusfoged Hütten Amt, G. F. Petersen, efter Ansøgning i Naade entlediget fra sit Embede med Pension; den 2den Mai, Landraad Grev C. Reventlov, udnævnt tillige til Amtmand i Hütten Amt, Volontair H. C. F. Olde, til Commis i Revisions contoiret ved Lottoet i Altona; Overførster Grev C. C. C. U Knuth til Sandvig ved Glücksborg efter Ansøgning i Naad entlediget med Pension; Forvalter ved Lønborggaard, Sandflugtscommissair og Forligelsescommissair, D. B. Esmann som Landvæsenscommissair i Ringkiøbing Amt, forundt Kammerraads Rang efter Rangforordningens 7de Klasse No. 25 den 12te, Kasserer ved Kiøbenhavns Klasselotterie, P. Friis beskikket til Jnspekteur ved samme; Skovrider ved Frederiksværks Godses Skove, C. C. Riedewaldt, beskikket til Skovrider ved det 1ste Kiøbenhavnske ForstdistriktUnder General-Tommer- og Commerce-Collegiet: Den 2den Mai er Consul i Gothenborg, H. Scheel, Ridder af Dannebrogen, beskikket til Generalconsul i Sverrig; Told- og Consumptions-Underbetientene i Kiøbenhavn, PremierlieutenanErzgaard og Ritmester Husum, entledigede fra deres Tienester med Pension.
Den Vest-Sjællandske Avis, 1835-06-02
Korsøer Skibsliste. Jndkomne den 18de Mai. Skpr. P. Egholm af Korsøer, fra Nyekiøbing, med Tømmer. Volckersen af Kiøbenhavn, fra Kiøbenhavn, med Malt ac Udgaaede fra 11-22de Mai. Skpr. N. Kaarup af Korsøer, til Nakskov, ballastet J. Svendsen af Uddevalle, til Drammen, ballastet. E. J Rass af Nordernæs, til England, med Been. C. N. Erichsen af Marstal, til Nakskov, ballastet. C. M. Boye, af Marstal, til Marstal, ballastet. Volckersen af Kiøbenhavn til Bergen, med Kornvarer.
Den Vest-Sjællandske Avis, 1835-06-02
Kiøbenhavns Børs-Cours den 29de Mai 1835. Hamb. 2 Mk. - a vista 207. Spec. 207. (d. 29. Mai 1834, Disconto 4 pCt. Spec. solgtes til 12 Mk. 6 1/4 s. (i Fior 12 Mk. 6 3/4 s. Kgl. Obl. uden Renter i Bco. Dito uden Renter i Sedl. 94 a 94 1/2. (i Fior 87 a 87 1/2.) Nationb.-Obl. (af Laanet d. 2. Febr. 1820) i r. S. 102 a 102 1/2 Dito i Sdl. 105 1/2 a 106 Rbd. Norske Speciesedler 183 a 183 1/2 (i Fior 171 a Svenske Sedler 49 s. 4 – pr. 1 Rdlr. Rigsgield.
Den Vest-Sjællandske Avis, 1835-06-02
3 pCt. engelske Laan ved Wilson & Comp. 75 a 75 1/2 Norske Laan til 4 pCt. Bco(afsluttet den 21. Juni 1834. Dito dito i r. S. 101 1/2 a 102 Dito dito til 4 pCt. 101 a Nye dito dito i r. S. til 4 pCt. 101 1/2 a 4 pCt. uopsigelige norske Stats Obl. lydende paa norske Species. 4 pCt. Rigsbank=Obl., Renten, pr. 6te Januar, 102 a Rbd. rede Sølv.
Den Vest-Sjællandske Avis, 1835-06-02
Kiøbenhavns Torvepriser den 29de Mai. Rug, Td. . . . 3 Rbd. 5 Mk. - s. a 4 Rbd. 1 Mk. 4 s. Hvede, Td. . . 4 Rbd. 1 Mk. - s. a 4 Rbd. 2 Mk. 8 s. Byg, 221., Td. 3 Rbd. - Mk. 12 s. a 3 Rbd. 1 Mk. 4 s. Byg, er, Td. 3 Rbd. - Mk. 4 s. a 3 Rbd. - Mk. 12 s. Havre, Td., 2 Rbd. 3 Mk. 12 s. a 2 Rbd. 4 Mk. - s. Ærter, Td. . . 4 Rbd. 1 Mk. - s. a 5 Rbd. - Mk. - s. Flesk, røget, Lp. 1 Rbd. 2 Mk. 4 s. a 1 Rbd. 3 Mk. - s. Flesk, grøns., Lp. 1 Rbd. 2 Mk. - s. a 1 Rbd. 3 Mk. - - Smør, Pd. . . - Rbd. 1 Mk. 7 s. a - Rbd. 1 Mk. 12 s. Æg, Snesen. - Rbd. 1 Mk. - s. A - Rbd. 1 Mk. 2 s. Giær, Pd. . . . - Rbd. - Mk. 8 s. 4 - Rbd. - Mk. 10 s. Siell. Smør, Td. 48 Rbd. - Mk. - s. a 36 Rbd. - Mk. - s.
Den Vest-Sjællandske Avis, 1835-06-02
AVERTISSEMENTS. Fra Pressen i Roeskilde er udkommen: Grundlæg for den første Underviisning i den christelige Religion. Et Forsøg af Dr. S. N. J. Bloch, Prof., Rector og R. af D., og kan erholdes heftet for 1 Mk. hos Bogtrykker Magnus i Slagelse.
Den Vest-Sjællandske Avis, 1835-06-02
Væddeløb ved Slagelse den 4de og 5te Juni, Formiddag Kl. 10. Billetter, for hver Dag især, til første Plads a 4 Mk., anden Plads a 3 Mk., tredie Plads a 2 Mk. og fierde Plads a 1 Mk., faaes i Slagelse paa Hr. Justitsraad og Borgmester Birchs Contoir, i Kiøbenhavn hos Hr. Kammerassessor Collin og paa Væddeløbsdagen ved Jndgangen til Banen. Adgangskort for Medlemmerne erholdes paa de 2de førstnævnte Steder ved Opgivelsen af den Vedkommendes Navn. Reisende, som ikke kunne faae Logis og Staldrum paa Giæstgivergaardene, behage at henvende sig til enten Hr. Justitsraad Birch eller Hr. Cancellieraad Sylow, begge i Slagelse, der ville give Anviisning til det i saa Henseende Fornødne.
Den Vest-Sjællandske Avis, 1835-06-02
Brænde=Auction. Løverdagen den 29de Juni førstkommende, om Formiddagen Kl. 11, bliver ved Karrebeksminde Havnebroe afholdt offentlig Auction over circa 200 Favne tørt, godt, kløvet Bøgebrænde, efter de paa Auctionsstedet bekiendtgiørende Conditioner. J Løbet af dette Aars September eller October Maaned, vil sammesteds atter blive afholdt Auctioner over omtrent 500 Favne saadant fortrinlig godt Brænde. Næsbyeholms Skovridergaard den 30te Mai 1835. D. C. Ohrt, Kongelig Skovrider.
Den Vest-Sjællandske Avis, 1835-06-02
Løverdagen den 13de Juni førstkommende, om Formiddagen Kl. 11, bliver, ifølge den i Kiøge borgerlige venskabelige Skydeselskab den 27de d. M. afholdte Generalforsamlings Beslutning, foretagen offentlig Auction, som holdes paa Selskabets Skydeplads ved bemeldte Byes Havn, over en næsten nye Fuglestang, 72 Fod høi med Varduner, et stort Spisetelt til 20 Couverts, samt flere smaae Telte m. m. til Skydepladsen henhørende; hvilket herved bekiendtgiøres til Liebhaberes Efterretning. Kiøge den 29de Mai 1835. B. S. Brorson, Auctionsdirecteur.
Den Vest-Sjællandske Avis, 1835-06-02
Tirsdagen den 9de Juni førstkommende, Eftermiddag Kl. 1, bliver i Agerup Mølle afholdt offentlig Auction over Agerup Mølles gamle Træbroe til Nedbrydelse, og derefter offentlig Licitation over en nye Broes Opførselse af Steen paa Kallundborg Slagelse mindre Landevei, over Aaen ved Agerup Mølle i Artz Herred. Conditioner og Overslag ere til Eftersyn paa Undertegnedes Contoir. Artz og Skippinge Herreders Contoir i Kallundborg den den 29de Mai 1835. Gude.
Den Vest-Sjællandske Avis, 1835-06-02
At den Deel af Hovedlandeveien mellem Slagelse og Ringsted, som løber fra Slagelse Smedegades Port til den saakaldte Smedegades Mølle, vil i Begyndelsen af Junii Maaned dette Aar blive taget under Grundreparation, og som en Følge deraf spærret, det bekiendtgiøres herved med Tilføiende, at der, medens Reparationsarbeidet foretages, aabnes en Jnterimsvei for de Veifarende til og fra Stagelse forbi Lille-Antporskov, Assistentskirkegaarden, over Markedspladsen til den saakaldte Garvergaard ved den ommeldte Smedegades Mølle. Slagelse den 30te Mai 1835. Sylow.
Den Vest-Sjællandske Avis, 1835-06-02
Ved Proclama, som vil blive læst saavel ved Thybierg Herredstingsret, som ved den Kongelige Lands-Over- samt Hof= og Stadsret i Kiøbenhavn, ere Creditorerne i Stervboet efter afdøde Forvalter ved Næsbyeholm og Bavelse Godser, Jørgen Finds, og efterlevende Enkes fælles Boe, indkaldte med 12 Ugers Varsel til at anmelde og beviisliggiøre deres Fordringer for Undertegnede, som beskikket Skifteforvalter i bemeldte Boe; hvilket herved endvidere bekiendtgiøres. Næsbyeholm pr. Ringsted den 20de Mai 1835. J. C. Schmidt, constitueret.
Den Vest-Sjællandske Avis, 1835-06-02
De af Slagelse Kiøbstads Indvaanere, som ikke have betalt de dem for deres Børns eller Pleiebørns Skoleforsømmelser, paa Slagelse Borgerskole i April Maaned dette Aar dicterede Mulcter, advares herved, i Overeensstemmelse med Forordningen af 2den Juni 1830, om inden 8 Dage fra Dato at betale bemeldte Mulcter, da disse ellers ved Udpantning ville blive inddrevne. Slagelse den 31te Mai 1835. Sylow.
Den Vest-Sjællandske Avis, 1835-06-02
4. Lotteriesedler til 3die Classe af det Classelotterier, 88de Kongl. Klasselotterie, kunne fra nu af og indtil den i Vedkommendes ihændehavende Sedler, i Overeensstemmelse med Planen, bestemte Tid, fornyes hos Undertegnede. Ligeledes kunne de, som ei have havt Sedler til de foregaaende Classer, erholde nye Lodsedler til 3die Classe, Hele, Halve eller Qvarter, efter Behag. Slagelse Postgaard den 30te Mai 1835. Schiøtt.
Den Vest-Sjællandske Avis, 1835-06-02
En confirmeret Dreng, som regner og skriver godt, kan strax blive anbragt ved Handelen i en af Siellands betydeligste Søekiøbstæder, naar man desangaaende henvender sig til Bogtrykker Magnus i Slagelse. Slagelse Postgaard.
Den Vest-Sjællandske Avis, 1835-06-02
Torsdagen den 4de og Fredagen den 5te Juni førstkommende, er arrangeret Table d'höte efter at Vædderidtet, Auctionen og Hesteskuet bemeldte Dage ere endte. De som ønske heri at deeltage, ville behageligst tilkiendegive det for Undertegnede, for, efter Localets Størrelse, at modtage Adgangskort. Slagelse Postgaard den 1ste Juni 1835. Schiøtt.
Den Vest-Sjællandske Avis, 1835-06-02
Nye Vogne til Salg. Undertegnede anbefaler sig med nye Vogne, af forskiellige Constructioner, hvoriblandt 2de Kurve-Vogne, Hamborger Facon, hvoraf den ene paa Fiedre, smukke Bræddevogne med Agestole, og Arbeidsvogne. Bestillinger paa nye og Reparationer paa gamle Vogne modtages.
Den Vest-Sjællandske Avis, 1835-06-02
En brugt Kalesche kan faaes til billig Priis. Slagelse den 1ste Juni 1835. H. M. Birch.
Den Vest-Sjællandske Avis, 1835-06-02
En Trykker der er forsynet med paalidelige Beviser om Duelighed, kan faae stadig Condition paa Slagelse Bogtrykkerie. De herpaa Reflecterende ville behage at henvende dem i portofrie Breve til Bogtrykker Magnus i Slagelse.
Den Vest-Sjællandske Avis, 1835-06-02
Forandret Jndleveringstid. Som Følge af at Pakkeposten er givet en skyndigere Gang igjennem Hertugdømmerne, vil bemeldte Post for Fremtiden ankomne flere Timer tidligere til Slagelse end forhen. Jndleveringstiden ved dette Contoir for Pengebreve og Pakkesager, som ønskes forsendte med den fra Hamborg til Kiøbenhavn indgaaende Pakkepost, er derfor bestemt til hver Løverdag Eftermiddag fra Kl. 2 til Kl. 6.
Den Vest-Sjællandske Avis, 1835-06-02
Denne forandrede Jndleveringstid, der tager sin Begyndelse Løverdagen den 30te Mai, bekiendtgiøres herved til de Corresponderendes Efterretning. Slagelse Postcontoir den 25de Mai 1835. Krebs.
Den Vest-Sjællandske Avis, 1835-06-02
Veiaflysning. Da det Stykke af den mindre Landevei imellem Korsøer og Nestved, som strækker sig fra Lyngbygaard til Høistrup Huset ved Eggerslovmagle, i Sommer tages under Grundforbedring og den nævnte Broe i den Anledning opbrydes, saa vil bemeldte Veistykke fra den 1ste Juni d. A. ikke kunne passeres.